als_Latn dik_Latn sag_Latn
http://www.panorama.com.al/2012/04/06/aqif-pashe-elbasani-i-pari-qe-ngriti-flamurin-e-pavaresise/ 1/3
3 5 Mi piace Tweet 0
Kulture e Premte, 6 Prill, 2012 | 12:42 pm
Aqif Pashë Elbasani
Aqif Pashë Elbasani, i pari që ngriti flamurin e
Pavarësisë
Select Language
Powered by Translate
Në vitin jubile kujtohet
patrioti i shquar shqiptar. Ishte
një nga patriotët më të njohur
elbasanas, njeri i besuar i Ismail
Qemalit. “Emëri juaj i shkëlqyer si
patriot…” Me këto fjalë Ismail
Qemali, në vitin 1912, i drejtohej Aqif
Pashë Elbasanit, pasi mësoi se ai
bashkë me patriotë të tjerë
elbasanas ngriti flamurin e Shpalljes
së Pavarësisë në Elbasan. Flamuri u
ngrit në Elbasan më 25 nëntor 1912.
Ai u pasua me ngritjen e flamujve të
tjerë në Korçë, Durrës, Tiranë… dhe
28 më Nëntor në Vlorë. Ismail
Qemali vazhdon: “Në këtë kohë
transformimi, historia do të dijë të
dallojë patriotin nga tradhtari dhe do
t’i caktojë secilit vendin e tij… Se
ç’vend do të kem unë në histori,
këtë nuk e di… sa për ju, emri juaj i
shkëlqyer si patriot do të mbetet i shkruar në faqet e ndritura të historisë
sonë…” A thua këto fjalë të Ismail Qemalit nxitën vetëdijen patriotike të
familjeve elbasanase të përjetësojnë figurën e Aqif Pashë Elbasanit, në një
shtatore në qendër të Elbasanit, në vitet e demokracisë dhe nipin e Pashës,
Serxhio Vili Mazreku, avokat, të shkojë më tej. I preokupuar, bashkë me
shkrimtarin Bahri Myftari, duke vlerësuar kontributin e Aqif Pashë Elbasanit
në shpalljen e pavarësisë kombëtare, hartuan një plan konkret veprimtarie, të
cilin ia paraqitën kryetarit të Bashkisë së Elbasanit, z. Qazim Sejdini.
Reagimi i tij ishte pozitiv… Sejdini në zyrën e tij mban dhe ruan flamurin e
ngritur në Elbasan më 25 nëntor 1912, e qëndisur nga gruaja e lagjes Kala,
Marije Buda. Avokati Serxhio Mazreku, në emër të familjes së tij premtoi dhe
për një sponsorizim financiar të konsiderueshëm. Një iniciativë e shkëlqyer që
duhet ndjekur edhe nga familje të tjera të mëdha shqiptare. Kush ishte Aqif
Pashë Elbasani Aqif Pashë Elbasani lindi në Elbasan më 20 mars të vitit
1860 në familjen e Biçakçinjve. Biçakçinjtë takohen për herë të parë në
dokumentet arkivore në fillimet e shek XV. Ishte një nga familjet më të mëdha
çifligare në trevën e Elbasanit dhe të tërë Shqipërisë. Shumë pinjollë të derës
së Biçakçinjve gjatë zotërimit të Perandorisë Osmane kanë mbajtur tituj dhe
ofiqe të larta si: Sinan Pashë Biçaku, gjeneral i perandorisë, Sinan bej
Biçaku, kryekomandant, Seit Pasha, mësues i oborrit, Selim Beu, guvernator
në Egjipt, Ibrahim Biçaku, vezir, Dervish bej Biçaku, sundimtar i Elbasanit,
Mahmut Pasha, prefekt i Elbasanit, babai i Aqif Pashës, e shumë të tjerë…
Dera e Biçakçinjve mbahej për fëmijë të ditur dhe të shkolluar. Aqif Pasha,
pasi mbaroi arsimin fillor dhe të mesëm në vendlindje, studimet e larta i kreu
në Stamboll. Atje ai u lidh që në fillim me qarqet patriotike shqiptare. Pas
fitores së Revolucionit Xhonturk u bë kryetar i klubit atdhetar të shqiptarëve
“Bashkimi”. Merr pjesë në Kongresin e Dibrës, në korrik 1909 dhe më vonë në
Kongresin Arsimor të Elbasanit, shtator 1909. Së bashku me bashkëpatriotë
të tjerë elbasanas kontribuuan në hapjen e Shkollës Normale, në dhjetor të
vitit 1909. Aqif Pashë Elbasani u bë kontribuuesi kryesor në organizimin e
kryengritjes së përgjithshme për Shpalljen e Pavarësisë së Shqipërisë, duke u
vënë pa asnjë hezitim në krah të Ismail Qemalit. Ai miratoi që në fillim, pa
asnjë mëdyshje, në unitet të plotë, planin për organizmin e Shpalljes së
Pavarësisë dhe atë të organizimit të shtetit të ri shqiptar. Më 25 nëntor, Aqif
2
11/11/2014 Aqif Pashë Elbasani, i pari që ngriti flamurin e Pavarësisë | Gazeta Panorama ONLINE
http://www.panorama.com.al/2012/04/06/aqif-pashe-elbasani-i-pari-qe-ngriti-flamurin-e-pavaresise/ 2/3
3 5 Mi piace Tweet 0
Pashë Elbasani, bashkë me patriotët Lef Nosi, Qemal Karaosmani, E.
Jorgaqi, F. Papajani e të tjerë, ngriti flamurin në qytetin e Elbasanit, duke
shpallur pavarësinë dhe duke i treguar pushtuesve serbë “se kishin shkelur në
viset e Shqipërisë së pavarur”. Aqif Pashë Elbasani është bërë i njohur si
besnik i qeverisë së Vlorës dhe i Ismail Qemalit veçanërisht. Ai kreu shumë
detyra në këtë qeveri, duke dëshmuar përkushtim atdhetar, por më së shumti
kontribuoi në ngritjen e institucioneve të Drejtësisë në Shqipëri, të cilat nuk
mbështeteshin në kurrfarë baze shkencore. Ai e përjetoi me dhimbje ndarjen e
trojeve shqiptare dhe nuk u kursye për t’iu kundërvënë armiqve të kohës.
Veçanrësisht në Elbasan, në vitin 1913, udhëhoqi protestat kundër copëtimit
të trojeve etnike. Mbështeti Princ Vidin dhe së bashku me Luigj Gurakuqin,
Pecin, Hil Mosin… krijuan Komitetin Kombëtar për t’i shërbyer çështjes
kombëtare, me platformë të qartë dhe të mirorganizuar. Nuk pranoi të merrte
pjesë në Kongresin e Durrësit. Aqif Pashë Elbasani mori pjesë dhe ishte
organizator i Kongresit të Lushnjës më 1920 dhe për merita të
padiskutueshme, u zgjodh njëzëri kryetar i tij. Është autor i telegramit të
famshëm dërguar Fan Nolit, në 1920, ku e ftonte atë dhe të gjithë patriotët e
tjerë shqiptarë në Amerikë, të mendonin, bashkëpunonin dhe të vepronin për
një Shqipëri të bashkuar. Në vitin 1922, Aqif Pasha largohet nga Shqipëria për
në Austri për shkaqe aspak personale, por si emigrant politik, duke krijuar
partinë kombëtare me program kryekëput liberalo-demokrat. Në vitin 1923,
grupi i Fan Nolit e propozoi deputet në Asamblenë Kombëtare për Korçën, ku
edhe fitoi. Ai kthehet në atdhe në vitin 1924, merr pjesë në disa mbledhje të
Asamblesë Kombëtare, punon për bashkimin e elementëve liberalë-demokratë
dhe më vonë, për arsye shëndetësore, tërhiqet nga jeta politike. Aqif Pashë
Elbasani vdes në Elbasanin e tij që e deshi aq shumë, më 20 shkurt të vitit
1926 dhe përcillet në banesën e fundit me shumë nderime. Ai kujtohet si një
atdhetar i madh, politikan i ndershëm dhe me vizion krejtësisht evropian.
Burrë shteti, i cili u vlerësua sa qe gjallë, por edhe më pas. Relike të atij 25
nëntori 1912 Është karakteristikë e qytetarëve elbasanas ruajtja e shumë
objekteve, sendeve e orendive të vjetra, relikeve historike, këngëve të vjetra
patriotike, si dhe kostumeve popullore shqiptarçe, armëve prej sermi etj. Një
prej gjurmuesve dhe mbledhësve të këtyre relikeve është edhe eruditi Vangjel
Kapedani. Në shtëpinë e tij, por veçanërisht në dyqanin e tij, gjen relike me
vlerë historike. Ai është gjurmuesi dhe zbuluesi i flamurit kuq e zi, me fije ari,
i qëndisur nga gruaja e lagjes “Kala”, nga fisi Buda, Marije Buda. Ky flamur,
që ruhet në zyrën e kryetarit të Bashkisë, është ngritur më 25 nëntor 1912
nga Aqif Pashë Elbasani në sheshin midis Bashkisë dhe Prefekturës së
Elbasanit. Gjithashtu Vangjel Kapedani ruan borinë që ka shoqëruar ngritjen e
flamurit në Elbasan, tingujt e së cilës kanë thirrur në shesh qindra e mijëra
qytetarë elbasanas. Boria është e vitit 1884 dhe është prodhuar në Mantova
të Italisë. Këtyre relikeve u shtohet edhe një pentagram muzikor i vitit 1916,
titulluar “Marsh muzikor për Aqif Pashën” i shkruar nga dirigjenti i Bandës
Muzikore Perandorake të Austrisë, Anton Cimfl. Këtë marsh, dirigjenti
austriak e ka luajtur edhe në shtëpinë e Aqif Pashës, duke treguar, veç
vlerave muzikore, edhe respektin për këtë njeri të shquar të kombit shqiptar.
Me këtë marsh muzikor, banda muzikore e Elbasanit “Afërdita”, do të hapë
festimet e 100-vjetorit të pavarësisë, drejtuar nga dirigjenti pasionant Emin
Palluqi. Me rastin e 100-vjetorit të Shpalljes së Pavarësisë, familja Mazreku
propozon një dhomë muzeale për Aqif Pashën, në shtëpinë e tij të lindjes, një
dokumentar artistik me metrazh të shkurtër, një ekspozitë fotografike, biseda
dhe një sesion shkencor në Universitetin e Elbasanit etj. Një vend të veçantë
do të zërë edhe konkursi letrar i shoqatës “K. Kristoforidhi”. Mjafton vetëm
pak vullnet i mirë për t’i realizuar të gjitha. Elbasani e ndien si obligim të
nderojë një nga njerëzit e tij më të çmuar, atdhetarin Aqif Pashë Elbasani.
Thanas Meksi (etnolog)
Showbiz Lifestyle Teknologji Kuriozitete
2
11/11/2014 Aqif Pashë Elbasani, i pari që ngriti flamurin e Pavarësisë | Gazeta Panorama ONLINE
http://www.panorama.com.al/2012/04/06/aqif-pashe-elbasani-i-pari-qe-ngriti-flamurin-e-pavaresise/ 3/3
Kanadezja 22-vjeçare shpallet
“Miss Globe 2014”
Shoqëruesja e parë e Miss-it u
zgjodh…
Presheva, gati për pritjen e
Ramës: Mirë se vjen
kryeministër
“Presheva Jonë” shkruan se nuk do të…
Ngritja dhe rënia e Murit të
Berlinit (Foto)
Data 9 nëntor 2014, shënon 25
vjetorin…
Julian Deda hyn seriozisht në
PD: Pse jam mes 24
koordinatorëve
Aktori i njohur u zgjodh nga
strukturat…
als_Latn ita_Latn als_Latn als_Latn als_Latn als_Latn eng_Latn eng_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn unk als_Latn als_Latn ita_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn ltg_Latn eng_Latn unk als_Latn als_Latn als_Latn eng_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn